title: Регламент за изпълнение (ЕС) 2016/1766 на Комисията от 26 септември 2016 година за вписване на наименование в регистъра на защитените наименования за произход и защитените географски указания [Korčulansko maslinovo ulje (ЗНП)]

text:
               5.10.2016

               BG

               Официален вестник на Европейския съюз

               L 270/1

         РЕГЛАМЕНТ ЗА ИЗПЪЛНЕНИЕ (ЕС) 2016/1766 НА КОМИСИЯТА
   от 26 септември 2016 година
   за вписване на наименование в регистъра на защитените наименования за произход и защитените географски указания [Korčulansko maslinovo ulje (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Korčulansko maslinovo ulje“, подадено от Хърватия, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Korčulansko maslinovo ulje“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Korčulansko maslinovo ulje“ (ЗНП).
   Наименованието по първа алинея се използва за идентифициране на продукт от клас 1.5. Масла и мазнини (масло, маргарин, растителни масла и др.) от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 септември 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 187, 26.5.2016 г., стр. 21.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 1009/2011 на Комисията от 12 октомври 2011 година за определяне на фиксирани стойности при внос за определяне на входната цена на някои плодове и зеленчуци

text:
               13.10.2011

               BG

               Официален вестник на Европейския съюз

               L 268/12

         РЕГЛАМЕНТ ЗА ИЗПЪЛНЕНИЕ (ЕС) № 1009/2011 НА КОМИСИЯТА
   от 12 октомври 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 13 октомври 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 октомври 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AL

                  58,3

                  EC

                  36,3

                  MA

                  46,5

                  MK

                  42,0

                  ZZ

                  45,8

                  0707 00 05

                  AL

                  65,0

                  MK

                  64,2

                  TR

                  132,0

                  ZZ

                  87,1

                  0709 90 70

                  TR

                  123,3

                  ZZ

                  123,3

                  0805 50 10

                  AR

                  68,2

                  BR

                  38,2

                  CL

                  60,5

                  TR

                  70,3

                  UY

                  56,8

                  ZA

                  80,8

                  ZZ

                  62,5

                  0806 10 10

                  BR

                  245,1

                  CL

                  79,6

                  MK

                  85,4

                  PE

                  228,3

                  TR

                  116,1

                  US

                  275,5

                  ZA

                  65,0

                  ZZ

                  156,4

                  0808 10 80

                  CL

                  69,1

                  CN

                  86,4

                  NZ

                  123,4

                  ZA

                  92,8

                  ZZ

                  92,9

                  0808 20 50

                  CL

                  85,4

                  CN

                  55,3

                  TR

                  107,9

                  ZZ

                  82,9

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 1371/2011 на Комисията от 21 декември 2011 година за изменение на Регламент за изпълнение (ЕС) № 961/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“  текст от значение за ЕИП

text:
               22.12.2011

               BG

               Официален вестник на Европейския съюз

               L 341/41

         РЕГЛАМЕНТ ЗА ИЗПЪЛНЕНИЕ (ЕС) № 1371/2011 НА КОМИСИЯТА
   от 21 декември 2011 година
   за изменение на Регламент за изпълнение (ЕС) № 961/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), подточка ii) от него,
   като има предвид, че:

               (1)

               В член 53 от Регламент (ЕО) № 178/2002 се предвижда възможността за приемане от страна на Съюза на подходящи спешни мерки за храни и фуражи, които са внесени от трета страна, с цел защита на общественото здраве, здравето на животните или околната среда, когато рискът не може да бъде задоволително овладян чрез предприетите поотделно от държавите-членки мерки.

               (2)

               След аварията в ядрената централа „Фукушима“ от 11 март 2011 г. Комисията бе уведомена, че нивата на радионуклиди в някои хранителни продукти с произход от Япония, като мляко и спанак, са надвишили приложимите в Япония нива, при които се предприемат действия по отношение на храните. Това замърсяване може да представлява заплаха за общественото здраве и здравето на животните в Съюза и поради това бе приет Регламент за изпълнение (ЕС) № 961/2011 на Комисията (2).

               (3)

               Японските органи наблюдават наличието на радиоактивност във фуражите и храните и от докладваните резултати от анализа става ясно, че някои фуражи и храни в префектури в близост до ядрената централа „Фукушима“ продължават да съдържат нива на радиоактивност, които надвишават максималните нива. Поради това е целесъобразно датата, до която се прилагат мерките, да бъде удължена с още три месеца.

               (4)

               Значителен брой проби, взети от японските органи от произведени в префектура Нагано фуражи и храни, показват, че производството на фуражи и храни в тази префектура е засегнато в съвсем ограничена степен от аварията в ядрената централа „Фукушима“, тъй като само в една проба на гъби от над 1 800 проби на фуражи и храни от Нагано са били констатирани нива на радиоактивност, несъответстващи на изискванията. По-специално, почти всички проби са били с неоткриваеми нива на радиоактивност и само в няколко проби са открити значителни нива на радиоактивност. Поради това е целесъобразно тази префектура да бъде извадена от зоната, включваща префектурите, за които се изисква всички фуражи и храни с произход от тях да бъдат тествани преди износ за Съюза.

               (5)

               Резултатите от анализа на контрола върху вноса, извършван от компетентните органи на държавите-членки, са до момента много благоприятни и сочат, че мерките за контрол, наложени върху фуражите и храните за износ за ЕС, се прилагат по правилен и ефективен начин от японските органи. Поради това е целесъобразно при следващия преглед на мерките да се разгледа възможността от намаляване на честотата на контрола върху вноса.

               (6)

               Предвид това, че периодът на полуразпад на йод-131 е кратък (около 8 дни) и че наскоро не е докладвано за нови случаи на освобождаване на йод-131 в околната среда, във фуражите, храните или околната среда вече не се наблюдава наличие на йод-131. Тъй като вероятността от появата на нови случаи на освобождаване на йод-131 е много малка, вече не е целесъобразно да се изисква провеждането на анализи за наличието на йод-131.

               (7)

               За да се улесни процесът на издаване на удостоверения, е целесъобразно компетентният орган да бъде упълномощен да определи инстанция, която да е упълномощена да подписва удостоверенията в определени случаи, под ръководството и надзора на компетентния орган на Япония.

               (8)

               Поради това е целесъобразно Регламент за изпълнение (ЕС) № 961/2011 да бъде съответно изменен.

               (9)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разпоредби за изменение
   Регламент (ЕС) № 961/2011 се изменя, както следва:

               1.

               В член 2 параграф 3 се заменя със следното:
               „3.   Всяка пратка от продуктите, посочени в член 1, се придружава от декларация, удостоверяваща, че:

                           а)

                           продуктът е събран и/или преработен преди 11 март 2011 г., или

                           б)

                           продуктът е с произход и е изпратен от префектура, различна от Фукушима, Гунма, Ибараки, Точиги, Мияги, Яманаши, Сайтама, Токио, Чиба, Канагава и Шизуока, или

                           в)

                           продуктът е изпратен от префектурите Фукушима, Гунма, Ибараки, Точиги, Мияги, Яманаши, Сайтама, Токио, Чиба, Канагава и Шизуока, но не е с произход от някоя от тези префектури и не е бил изложен на радиоактивност по време на транзита, или

                           г)

                           когато продуктът е с произход от префектурите Фукушима, Гунма, Ибараки, Точиги, Мияги, Яманаши, Сайтама, Токио, Чиба, Канагава и Шизуока, продуктът не сдържа радионуклидите цезий-134 и цезий-137 на нива, които надвишават максималните нива, предвидени в приложение II към настоящия регламент.“

               2.

               В член 2 параграф 5 се заменя със следното:
               „5.   Декларацията, посочена в параграф 3, се съставя в съответствие с образеца, определен в приложение I. За продуктите, посочени в параграф 3, букви а), б) или в), декларацията се подписва от упълномощен представител на компетентния орган на Япония или от упълномощен представител на инстанцията, упълномощена от компетентния орган на Япония, под ръководството и надзора на компетентния орган. За продуктите, посочени в параграф 3, буква г), декларацията се подписва от упълномощен представител на компетентния орган на Япония и се придружава от аналитичен доклад, съдържащ резултатите от пробите и анализа.“

               3.

               В член 5 параграф 1 се заменя със следното:
               „1.   Компетентните органи на граничния инспекционен ветеринарен пункт или на определения граничен пункт извършват следното:

                           а)

                           документна проверка на всички пратки от продуктите, посочени в член 1, и

                           б)

                           проверка за идентичност и физическа проверка, в това число лабораторен анализ, за наличието на цезий-134 и цезий-137 на най-малко:

                                       —

                                       10 % от пратките от продуктите, посочени в член 2, параграф 3, буква г), и

                                       —

                                       20 % от пратките от продуктите, посочени в член 2, параграф 3, букви б) и в).“

               4.

               В член 10, втора алинея датата „31 декември 2011 г.“ се заменя с „31 март 2012 г.“

               5.

               Приложение I се заменя с текста, установен в приложението към настоящия регламент.

         Член 2
   Влизане в сила
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 декември 2011 година.

            За Комисията

            Председател

         José Manuel BARROSO

      (1)  ОВ L 31, 1.2.2002 г., стр. 1.

      (2)  ОВ L 252, 28.9.2011 г., стр. 10.

      ПРИЛОЖЕНИЕ

            „ПРИЛОЖЕНИЕ I


title: Регламент за изпълнение (ЕС) 2017/795 на Комисията от 10 май 2017 година за одобряване на пирогенен, повърхностно обработен, синтетичен аморфен силициев диоксид (наноматериал) като съществуващо активно вещество за употреба в биоциди от продуктов тип 18 (Текст от значение за ЕИП. )

text:
               11.5.2017

               BG

               Официален вестник на Европейския съюз

               L 120/10

         РЕГЛАМЕНТ ЗА ИЗПЪЛНЕНИЕ (ЕС) 2017/795 НА КОМИСИЯТА
   от 10 май 2017 година
   за одобряване на пирогенен, повърхностно обработен, синтетичен аморфен силициев диоксид (наноматериал) като съществуващо активно вещество за употреба в биоциди от продуктов тип 18
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва силициев диоксид (като наноматериал, образуван от агрегати и агломерати), който след направената му оценка ще се нарича пирогенен, повърхностно обработен, синтетичен аморфен силициев диоксид (наноматериал).

               (2)

               Пирогенен, повърхностно обработен, синтетичен аморфен силициев диоксид (наноматериал) бе оценен за употреба в продукти от продуктов тип 18 — инсектициди, акарициди и продукти за контрол на други членестоноги, както е описан в приложение V към Регламент (ЕС) № 528/2012.

               (3)

               За оценяващ компетентен орган беше определена Франция и на 18 декември 2015 г. тя представи доклада за оценката заедно със своите препоръки.

               (4)

               В съответствие с член 7, параграф 2 от Делегиран регламент (ЕС) № 1062/2014 на 11 октомври 2016 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.

               (5)

               Съгласно това становище може да се очаква, че биоцидите от продуктов тип 18, които съдържат пирогенен, повърхностно обработен, синтетичен аморфен силициев диоксид (наноматериал), отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.

               (6)

               Поради това е целесъобразно пирогенен, повърхностно обработен, синтетичен аморфен силициев диоксид (наноматериал) да бъде одобрен за употреба в биоциди от продуктов тип 18 при спазване на определени спецификации и условия.

               (7)

               Тъй като така, както е оценен, пирогенният, повърхностно обработен, синтетичен аморфен силициев диоксид (наноматериал) представлява наноматериал, одобрението следва да обхваща такива наноматериали, в съответствие с член 4, параграф 4 от Регламент (ЕС) № 528/2012, при условие че са изпълнени определени спецификации и условия за използването им.

               (8)

               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

               (9)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Пирогенен, повърхностно обработен, синтетичен аморфен силициев диоксид (наноматериал) се одобрява като активно вещество за употреба в биоциди от продуктов тип 18 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 май 2017 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Референтни структурни характеристики (2)

                  Дата на одобрението

                  Дата на изтичане на одобрението

                  Продуктов тип

                  Специални условия

                  Пирогенен, повърхностно обработен, синтетичен аморфен силициев диоксид (наноматериал)

                  Наименование по IUPAC:
                  1,1,1-триметил-N-(триметилсилил)силанамин, продукти на хидролизата със силициев диоксид
                  Номер на ЕО: 272-697-1
                  CAS №: 68909-20-6

                  998 g/kg (измерена след накаляване чистота на пирогенния силициев диоксид без агент за повърхностна обработка)

                              —

                              Съдържание на въглерод: 3,0—4,0 %;

                              —

                              Размер на първичната частица: 6,9—8,6 nm;

                              —

                              Специфична повърхност: 217—225 m2/g;

                              —

                              Размер на състоящия се от първични частици стабилен агрегат: > 70 nm;

                              —

                              Повърхностна обработка: с > 90 % от повърхността, повърхностно обработена с хексаметилсилазан (CAS 999-97-3)

                  1 ноември 2018 г.

                  31 октомври 2028 г.

                  18

                  Разрешенията за биоциди се издават, ако са изпълнени следните условия:

                              1)

                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                              2)

                              Предвид установените рискове за оценените видове употреба, в оценката на продукта трябва да се обърне особено внимание на професионалните потребители.

                              3)

                              За продукти, които могат да доведат до наличието на остатъчни вещества в храни или фуражи, се проверява необходимостта от определяне на нови или изменяне на съществуващите максимално допустими граници на остатъчните вещества (МДГОВ) в съответствие с Регламент (ЕО) № 470/2009 на Европейския парламент и на Съвета (3) или Регламент (ЕО) № 396/2005 на Европейския парламент и на Съвета (4), като се предприемат всички подходящи мерки за ограничаване на риска, за да се гарантира, че приложимите МДГОВ няма да бъдат превишени.

         (1)  Посочената в тази графа чистота е минималната степен на чистота на активното вещество, оценено в съответствие с член 89, параграф 1 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.

         (2)  Посочените в тази колона структурни характеристики са структурните характеристики на активното вещество, използвано за оценката, извършена в съответствие с член 89, параграф 1 от Регламент (ЕС) № 528/2012.

         (3)  Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (ОВ L 152, 16.6.2009 г., стр. 11).

         (4)  Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1).


title: Регламент за изпълнение (ЕС) 2016/988 на Комисията от 20 юни 2016 година за определяне на количествата, които следва да бъдат добавени към определените за подпериода от 1 октомври до 31 декември 2016 г. количества в рамките на тарифните квоти, открити по силата на Регламент (ЕО) № 442/2009 в сектора на свинското месо

text:
               21.6.2016

               BG

               Официален вестник на Европейския съюз

               L 162/8

         РЕГЛАМЕНТ ЗА ИЗПЪЛНЕНИЕ (ЕС) 2016/988 НА КОМИСИЯТА
   от 20 юни 2016 година
   за определяне на количествата, които следва да бъдат добавени към определените за подпериода от 1 октомври до 31 декември 2016 г. количества в рамките на тарифните квоти, открити по силата на Регламент (ЕО) № 442/2009 в сектора на свинското месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188 от него, параграфи 2 и 3,
   като има предвид, че:

               (1)

               С Регламент (ЕО) № 442/2009 на Комисията (2) се откриват годишни тарифни квоти за внос на продукти от сектора на свинското месо. Квотите, посочени приложение I, част Б от посочения регламент, се управляват по метода на едновременната проверка на заявленията.

               (2)

               Количествата, за които се отнасят заявленията за лицензии за внос, подадени от 1 до 7 юни 2016 г. за подпериода от 1 юли до 30 септември 2016 г., са по-ниски от наличните количества. Поради това е целесъобразно да се определят количествата, за които не са били подадени заявления, и тези количества да бъдат добавени към определените за следващия квотен подпериод количества.

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които не са били подадени заявления за лицензии за внос по силата на Регламент (ЕО) № 442/2009, и които следва да бъдат добавени към подпериода от 1 октомври до 31 декември 2016 г., са посочени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юни 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 442/2009 на Комисията от 27 май 2009 г. относно откриване и управление на тарифни квоти на Общността в сектора на свинското месо (ОВ L 129, 28.5.2009 г., стр. 13).

      ПРИЛОЖЕНИЕ

                  Пореден номер

                  Незаявени количества, които следва да бъдат добавени към наличните количества за подпериода от 1 октомври до 31 декември 2016 г.
                  (в kg)

                  09.4038

                  8 516 250

                  09.4170

                  1 230 500

                  09.4204

                  1 156 000


title: Регламент за изпълнение (ЕС) № 769/2011 на Комисията от 2 август 2011 година за определяне на коефициент на разпределение за временната извънредна мярка на Съюза за подпомагане на сектора на плодовете и зеленчуците

text:
               3.8.2011

               BG

               Официален вестник на Европейския съюз

               L 200/18

         РЕГЛАМЕНТ ЗА ИЗПЪЛНЕНИЕ (ЕС) № 769/2011 НА КОМИСИЯТА
   от 2 август 2011 година
   за определяне на коефициент на разпределение за временната извънредна мярка на Съюза за подпомагане на сектора на плодовете и зеленчуците
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 585/2011 на Комисията от 17 юни 2011 година за определяне на временни извънредни мерки за подпомагане на сектора на плодовете и зеленчуците (2), и по-специално член 7, параграф 3 от него,
   като има предвид, че:

               (1)

               С Регламент за изпълнение (ЕС) № 585/2011 бяха въведени временни извънредни мерки за подпомагане на сектора на плодовете и зеленчуците вследствие на епидемията от Escherichia coli (E. coli) в Германия, която предизвика сериозно сътресение на пазара на плодове и зеленчуци в ЕС.

               (2)

               От информацията, подадена от държавите-членки в съответствие с член 7, параграф 2 от Регламент за изпълнение (ЕС) № 585/2011, става ясно, че исканията за подпомагане от Съюза не превишават максималния размер на помощта, определен в член 2 от същия регламент. Следователно по отношение на тези искания трябва да бъде определен коефициент на разпределение в размер на 100 %.

               (3)

               С оглед на прозрачността организациите на производителите и нечленуващите в тях производители, които са подали заявления за подпомагане от Съюза, следва да бъдат информирани бързо за определения от Комисията коефициент на разпределение. За тази цел, както и за да се гарантира ефективното управление на мярката, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Исканията за получаване на подпомагане от Съюза, които държавите-членки са получили в периода от 26 май 2011 г. до 30 юни 2011 г. и за които техните компетентни органи са уведомили Комисията в съответствие с член 7, параграф 2 от Регламент за изпълнение (ЕС) № 585/2011, се приемат, като към тях се прилага коефициент на разпределение в размер на 100 %.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 август 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 160, 18.6.2011 г., стр. 71.


title: Регламент за изпълнение (ЕС) 2016/1091 на Комисията от 5 юли 2016 година за установяване на стандартни стойности при внос с цел определяне на входната цена на някои плодове и зеленчуци

text:
               6.7.2016

               BG

               Официален вестник на Европейския съюз

               L 180/33

         РЕГЛАМЕНТ ЗА ИЗПЪЛНЕНИЕ (ЕС) 2016/1091 НА КОМИСИЯТА
   от 5 юли 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 юли 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  158,3

                  ZZ

                  158,3

                  0709 93 10

                  TR

                  139,4

                  ZZ

                  139,4

                  0805 50 10

                  AR

                  160,9

                  BO

                  231,1

                  CL

                  144,5

                  UY

                  176,5

                  ZA

                  169,1

                  ZZ

                  176,4

                  0808 10 80

                  AR

                  137,1

                  BR

                  90,2

                  CL

                  131,8

                  CN

                  115,2

                  NZ

                  136,5

                  US

                  149,7

                  UY

                  67,7

                  ZA

                  111,4

                  ZZ

                  117,5

                  0808 30 90

                  AR

                  155,2

                  CL

                  146,1

                  CN

                  78,3

                  ZA

                  128,5

                  ZZ

                  127,0

                  0809 10 00

                  TR

                  218,0

                  ZZ

                  218,0

                  0809 29 00

                  TR

                  331,3

                  ZZ

                  331,3

                  0809 30 10 , 0809 30 90

                  TR

                  126,8

                  ZZ

                  126,8

                  0809 40 05

                  TR

                  160,5

                  ZZ

                  160,5

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 766/2011 на Комисията от 29 юли 2011 година за вписване на название в регистъра на защитените наименования за произход и защитените географски указания [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (ЗНП)]

text:
               3.8.2011

               BG

               Официален вестник на Европейския съюз

               L 200/12

         РЕГЛАМЕНТ ЗА ИЗПЪЛНЕНИЕ (ЕС) № 766/2011 НА КОМИСИЯТА
   от 29 юли 2011 година
   за вписване на название в регистъра на защитените наименования за произход и защитените географски указания [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Ξύγαλο Σητείας (Xygalo Siteias)/Ξίγαλο Σητείας (Xigalo Siteias)“, подадена от Гърция, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, посоченото название следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 юли 2011 година.

            За Комисията, от името на председателя,
         Dacian CIOLOŞ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 312, 17.11.2010 г., стр. 25.

      ПРИЛОЖЕНИЕ
      Земеделски продукти, изброени в приложение I към Договора, предназначени за консумация от човека:

         Клас 1.3.   Сирена

      ГЪРЦИЯ
      Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (ЗНП)


title: Регламент за изпълнение (ЕС) 2016/241 на Комисията от 19 февруари 2016 година за отмяна на временното прекратяване на подаването на заявления за лицензии за внос в рамките на тарифните квоти, открити по силата на Регламент (ЕО) № 891/2009 в сектора на захарта

text:
               20.2.2016

               BG

               Официален вестник на Европейския съюз

               L 45/9

         РЕГЛАМЕНТ ЗА ИЗПЪЛНЕНИЕ (ЕС) 2016/241 НА КОМИСИЯТА
   от 19 февруари 2016 година
   за отмяна на временното прекратяване на подаването на заявления за лицензии за внос в рамките на тарифните квоти, открити по силата на Регламент (ЕО) № 891/2009 в сектора на захарта
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188, параграфи 1 и 3 от него,
   като има предвид, че:

               (1)

               По силата на Регламент (ЕО) № 891/2009 на Комисията (2) бяха открити годишни тарифни квоти за внос на продукти от сектора на захарта.

               (2)

               Подаването на заявления за лицензии за внос, отнасящи се до пореден номер 09.4320, бе временно прекратено от 29 септември 2015 г. по силата на Регламент за изпълнение (ЕС) 2015/1733 на Комисията (3).

               (3)

               В резултат на подадените уведомления за неизползвани или частично използвани лицензии за внос, по посочения пореден номер отново има налични количества. Поради това е целесъобразно временното прекратяване на подаването на заявления да бъде отменено по силата на член 5, параграф 2 от Регламент (ЕО) № 891/2009.

               (4)

               За да се осигури ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Отменя се временното прекратяване на подаването на заявления за лицензии за внос, отнасящи се до пореден номер 09.4320, което бе въведено по силата на Регламент за изпълнение (ЕС) 2015/1733.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 февруари 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (ОВ L 254, 26.9.2009 г., стр. 82).

      (3)  Регламент за изпълнение (ЕС) 2015/1733 на Комисията от 28 септември 2015 г. за определяне на коефициента на разпределение за количествата, за които се отнасят подадените от 8 до 14 септември 2015 година заявления за лицензии за внос в рамките на тарифните квоти, открити по силата на Регламент (ЕО) № 891/2009 в сектора на захарта, и за временно прекратяване на подаването на заявления за такива лицензии (ОВ L 252, 29.9.2015 г., стр. 40).


title: Регламент за изпълнение (ЕС) 2016/865 на Комисията от 31 май 2016 година за започване на разследване във връзка с предполагаемото заобикаляне на антидъмпинговите мерки, наложени с Регламент за изпълнение (ЕС) 2015/2384 върху вноса на някои видове алуминиево фолио с произход от Китайската народна република, чрез внос на някои леко модифицирани видове алуминиево фолио от Китайската народна република и за въвеждане на регистрационен режим за този внос

text:
               1.6.2016

               BG

               Официален вестник на Европейския съюз

               L 144/35

         РЕГЛАМЕНТ ЗА ИЗПЪЛНЕНИЕ (ЕС) 2016/865 НА КОМИСИЯТА
   от 31 май 2016 година
   за започване на разследване във връзка с предполагаемото заобикаляне на антидъмпинговите мерки, наложени с Регламент за изпълнение (ЕС) 2015/2384 върху вноса на някои видове алуминиево фолио с произход от Китайската народна република, чрез внос на някои леко модифицирани видове алуминиево фолио от Китайската народна република и за въвеждане на регистрационен режим за този внос
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 13, параграф 3 и член 14, параграф 5 от него,
   след като информира държавите членки,
   като има предвид, че:
   А.   ИСКАНЕ

               (1)

               Европейската комисия („Комисията“) получи искане в съответствие с член 13, параграф 3 и член 14, параграф 5 от основния регламент за разследване на предполагаемото заобикаляне на антидъмпинговите мерки, наложени върху вноса на някои видове алуминиево фолио с произход от Китайската народна република („КНР“), чрез внос на някои леко модифицирани видове алуминиево фолио от КНР и за въвеждане на регистрационен режим за този внос.

               (2)

               Искането е подадено на 18 април 2015 г. Заявителят представи надлежно обосновано искане за анонимност. Комисията смята, че са налице достатъчно основания да се предостави поверителност по отношение на самоличността на заявителя.

         Б.   ПРОДУКТ

               (3)

               Разглежданият продукт във връзка с предполагаемото заобикаляне на мерките е алуминиево фолио с дебелина, не по-малка от 0,008 mm и не по-голяма от 0,018 mm, без подложка, само валцовано, на рула с широчина, не по-голяма от 650 mm, и с тегло, по-голямо от 10 kg, с произход от КНР, понастоящем класирано в код по КН ex 7607 11 19 (код по ТАРИК 7607111910) („разглежданият продукт“). Това е продуктът, по отношение на който се прилагат мерките, които са в сила понастоящем.

               (4)

               Продуктите, предмет на разследването за предполагаемо заобикаляне на мерките, имат същите основни характеристики като определения в предходното съображение разглеждан продукт. Те обаче могат да бъдат или да не бъдат темперирани, а при внос се представят и като:

                           —

                           алуминиево фолио с дебелина, не по-малка от 0,007 mm и по-малка от 0,008 mm, с всякаква широчина на рулата, или

                           —

                           алуминиево фолио с дебелина, не по-малка от 0,008 mm и не по-голяма от 0,018 mm, и на рула с широчина, по-голяма от 650 mm, или

                           —

                           алуминиево фолио с дебелина, по-голяма от 0,018 mm и по-малка от 0,021 mm, с всякаква широчина на рулата, или

                           —

                           алуминиево фолио с дебелина, не по-малка от 0,021 mm и не по-голяма от 0,045 mm, когато се представя с най-малко два слоя, с всякаква широчина на рулата.

               (5)

               Първите три продукта, описани по-горе, са класирани понастоящем в същия код по КН като разглеждания продукт, но в различни кодове по ТАРИК (7607111930, 7607111940 и 7607111950).

               (6)

               Последният продукт е класиран в различен код по КН от този на разглеждания продукт (т.е. код по КН ex 7607 11 90) и в кодове по ТАРИК 7607119045 и 7607119080.

               (7)

               Всички описани по-горе продукти също са с произход от КНР („продуктите, предмет на разследването“).

         В.   СЪЩЕСТВУВАЩИ МЕРКИ

               (8)

               Мерките, които са в сила понастоящем и които вероятно са предмет на заобикаляне, са антидъмпинговите мерки, наложени с Регламент за изпълнение (ЕС) 2015/2384 на Комисията (2) („съществуващите мерки“).

         Г.   ОСНОВАНИЯ

               (9)

               Искането съдържа достатъчно prima facie доказателства, че наложените върху разглеждания продукт антидъмпингови мерки се заобикалят чрез практики, процеси или дейности, за които няма друго достатъчно основание или икономическа обосновка освен налагането на антидъмпинговото мито.

               (10)

               Представените prima facie доказателства са описаните по-долу:

               (11)

               Въз основа на китайски статистически данни за износа и статистически данни на Евростат за вноса заявителят определи промените на вноса за всеки от леко модифицираните продукти, предмет на разследването, за период, започващ през 2008 г. и завършващ през 2015 г. Чрез сравнение на промените на вноса на разглеждания продукт с тези на вноса на леко модифицираните продукти, предмет на разследването, заявителят доказа наличието на голямо нарастване на вноса на леко модифицираните продукти, предмет на разследването, както и паралелно намаляване на вноса на разгледания продукт. По-специално, заявителят показа, че обемите на вноса на леко модифицираните продукти, предмет на разследването, са подобни на тези за разглеждания продукт преди приемането на първоначалните антидъмпингови мерки с Регламент (ЕО) № 925/2009 на Съвета (3). Така заявителят доказа наличието на промяна на модела на търговия.

               (12)

               Освен това за всяка от практиките на заобикаляне заявителят представи подробни доказателства за широкото им разпространение и за липсата на всякакво друго достатъчно основание или икономическа обосновка за тези практики освен налагането на митото.

               (13)

               Въз основа на наличната информация заявителят доказа, че експортните цени на леко модифицираните продукти, предмет на разследването, с произход от КНР, при всяка от практиките на заобикаляне значително подбиват и понижават цените на промишлеността на Съюза. Следователно вносът на леко модифицираните продукти, предмет на разследването, с произход от КНР намалява коригиращия ефект на антидъмпинговите мерки както по отношение на цените, така и на количествата.

               (14)

               Накрая, въз основа на информацията, с която е разумно да се предположи, че разполага, заявителят извърши изчисления на дъмпинговия марж, които показват, че леко модифицираните продукти, предмет на разследването, при всяка от практиките на заобикаляне, влизат на пазара на Съюза на дъмпингови цени.

         Д.   ПРОЦЕДУРА

               (15)

               Предвид гореизложеното Комисията направи заключението, че съществуват достатъчно доказателства, които дават основание да се започне разследване в съответствие с член 13, параграф 3 от основния регламент и да се въведе регистрационен режим за вноса на продуктите, предмет на разследването, в съответствие с член 14, параграф 5 от основния регламент.

         а)   Въпросници

               (16)

               За да получи информацията, която смята за необходима с оглед на извършваното от нея разследване, Комисията ще изпрати въпросници на известните износители/производители и на известните сдружения на износители/производители в КНР, на известните вносители и на известните сдружения на вносители в Съюза, както и на съответните органи в КНР. Ако е необходимо, информация може да бъде поискана и от промишлеността на Съюза.

               (17)

               Във всеки случай всички заинтересовани страни следва да се свържат с Комисията преди изтичането на срока, определен в член 3 от настоящия регламент, и да поискат въпросник в срока, определен в член 3, параграф 1 от настоящия регламент, като се има предвид, че срокът, определен в член 3, параграф 2 от настоящия регламент, важи за всички заинтересовани страни.

               (18)

               Съответните органи в КНР ще бъдат уведомени за започването на разследването.

         б)   Събиране на информация и провеждане на изслушвания

               (19)

               Всички заинтересовани страни се приканват да изложат становищата си в писмен вид и да предоставят доказателства в тяхна подкрепа. Наред с това Комисията може да изслуша заинтересованите страни, при условие че те отправят писмено искане, от което да е видно, че са налице специални основания да бъдат изслушани.

         в)   Освобождаване на вноса от регистрационния режим или от мерките

               (20)

               В съответствие с член 13, параграф 4 от основния регламент вносът на продуктите, предмет на разследването, може да бъде освободен от регистрационен режим или от мерките, ако не представлява заобикаляне.

               (21)

               Тъй като предполагаемото заобикаляне може да се осъществява извън Съюза, на производителите на продуктите, предмет на разследването, в КНР може да бъде предоставено освобождаване в съответствие с член 13, параграф 4 от основния регламент, ако те съумеят да докажат, че не са свързани (4) с производител, по отношение на който се прилагат мерките (5), и се установи, че не участват в практиките за заобикаляне, определени в член 13, параграфи 1 и 2 от основния регламент. Производителите, желаещи да получат освобождаване, следва да отправят надлежно подкрепено с доказателства искане в срока, посочен в член 3, параграф 3 от настоящия регламент.

         Е.   РЕГИСТРАЦИОНЕН РЕЖИМ

               (22)

               В съответствие с член 14, параграф 5 от основния регламент по отношение на вноса на продуктите, предмет на разследването, следва да бъде въведен регистрационен режим, за да се гарантира, че ако в резултат на разследването бъде констатирано заобикаляне, могат да бъдат наложени антидъмпингови мита в подходящ размер, считано от датата на въвеждане на регистрационния режим за този внос.

         Ж.   СРОКОВЕ

               (23)

               В интерес на доброто административно управление следва да се определят срокове, в които:

                           —

                           заинтересованите страни могат да заявят своя интерес пред Комисията, да представят становищата си в писмен вид и да подадат попълнен въпросник или всякаква друга информация, която да бъде взета предвид в хода на разследването,

                           —

                           производителите в Китайската народна република могат да поискат освобождаване на вноса от регистрационния режим или от мерките,

                           —

                           заинтересованите страни могат да отправят писмено искане да бъдат изслушани от Комисията.

               (24)

               Обръща се внимание на обстоятелството, че упражняването на повечето процедурни права, установени в основния регламент, зависи от това дали страната е заявила своя интерес в сроковете, посочени в член 3 от настоящия регламент.

         З.   НЕОКАЗВАНЕ НА СЪДЕЙСТВИЕ

               (25)

               В случай че заинтересована страна откаже достъп до необходимата информация, не я предостави в срок или значително възпрепятства разследването, заключенията, независимо дали са положителни, или отрицателни, може да бъдат направени въз основа на наличните факти в съответствие с член 18 от основния регламент.

               (26)

               Ако се установи, че заинтересована страна е предоставила невярна или подвеждаща информация, тази информация не се взема предвид и може да се използват наличните факти.

               (27)

               Ако заинтересована страна не оказва съдействие или оказва само частично съдействие и поради това заключенията се основават на наличните факти в съответствие с член 18 от основния регламент, резултатът от разследването може да бъде по-малко благоприятен за тази страна, отколкото ако тя е оказала съдействие.

               (28)

               Ако отговорът не бъде изпратен по електронен път, това не се счита за неоказване на съдействие, при условие че заинтересованата страна покаже, че представянето на отговор по изисквания начин би довело до прекомерни допълнителни затруднения или разходи. Заинтересованата страна следва незабавно да се свърже с Комисията.

         И.   ГРАФИК НА РАЗСЛЕДВАНЕТО

               (29)

               В съответствие с член 13, параграф 3 от основния регламент разследването ще бъде приключено в срок от девет месеца от датата на влизане в сила на настоящия регламент.

         Й.   ОБРАБОТКА НА ЛИЧНИТЕ ДАННИ

               (30)

               Следва да се отбележи, че с всички лични данни, събрани по време на настоящото разследване, ще се борави в съответствие с Регламент (ЕО) № 45/2001 на Европейския парламент и на Съвета (6).

         K.   СЛУЖИТЕЛ ПО ИЗСЛУШВАНИЯТА

               (31)

               Заинтересованите страни могат да поискат намесата на служителя по изслушванията при търговските процедури. Служителят по изслушванията действа като посредник между заинтересованите страни и службите на Комисията, на които е възложено разследването. Служителят по изслушванията разглежда искания за достъп до досието, спорове относно поверителността на документите, искания за удължаване на сроковете и искания за изслушване, отправени от трети страни. Служителят по изслушванията може да организира изслушване на отделна заинтересована страна и да действа като медиатор, за да гарантира, че заинтересованите страни упражняват изцяло правото си на защита.

               (32)

               Искането за изслушване от служителя по изслушванията следва да бъде отправено в писмена форма и да бъде надлежно обосновано. Служителят по изслушванията ще предостави също така възможност за провеждане на изслушване на страните, което да позволи да бъдат представени различни гледни точки и да бъдат изложени контрааргументи.

               (33)

               За допълнителна информация и данни за контакт заинтересованите страни могат да посетят уебстраниците на служителя по изслушванията на уебсайта на Генерална дирекция „Търговия“: http://ec.europa.eu/trade/trade-policy-and-you/contacts/hearing-officer/,

         ПРИЕ НАСТОЯЩИЯ РЕГЛАМЕНТ:
   Член 1
   Започва разследване в съответствие с член 13, параграф 3 от Регламент (ЕО) № 1225/2009, за да се определи дали вносът в Съюза на:

               —

               алуминиево фолио с дебелина, не по-малка от 0,007 mm и по-малка от 0,008 mm, без подложка, само валцовано, на рула, с тегло, по-голямо от 10 kg, с всякаква широчина, дори темперирано, или

               —

               алуминиево фолио с дебелина, не по-малка от 0,008 mm и не по-голяма от 0,018 mm, без подложка, само валцовано, на рула, с тегло, по-голямо от 10 kg, и с широчина, по-голяма от 650 mm, дори темперирано, или

               —

               алуминиево фолио с дебелина, по-голяма от 0,018 mm и по-малка от 0,021 mm, без подложка, само валцовано, на рула, с тегло, по-голямо от 10 kg, с всякаква широчина, дори темперирано, или

               —

               алуминиево фолио с дебелина, не по-малка от 0,021 mm и не по-голяма от 0,045 mm, без подложка, само валцовано, на рула, с тегло, по-голямо от 10 kg, с всякаква широчина, дори темперирано, когато се представя с най-малко два слоя,

         с произход от Китайската народна република, понастоящем класирано в кодове по КН ex 7607 11 19 (кодове по ТАРИК 7607111930, 7607111940 и 7607111950) и ex 7607 11 90 (кодове по ТАРИК 7607119045 и 7607119080), заобикаля мерките, наложени с Регламент за изпълнение (ЕС) 2015/2384.
   Член 2
   В съответствие с член 13, параграф 3 и член 14, параграф 5 от Регламент (ЕО) № 1225/2009 митническите органи предприемат необходимите действия за въвеждане на регистрационен режим за посочения в член 1 от настоящия регламент внос в Съюза.
   Срокът на регистрационния режим изтича девет месеца след датата на влизане в сила на настоящия регламент.
   Комисията може с регламент да възложи на митническите органи да прекратят регистрационния режим за вноса в Съюза на продукти, произведени от производители, които са подали искане за освобождаване от регистрация и за които е констатирано, че отговарят на условията за предоставяне на освобождаване.
   Член 3
   1.   Въпросниците трябва да бъдат поискани от Комисията в срок от 15 дни от датата на влизане в сила на настоящия регламент.
   2.   Ако заинтересованите страни желаят представените от тях изложения да бъдат взети предвид по време на разследването, те трябва да заявят своя интерес пред Комисията, като се свържат с нея, представят становищата си в писмена форма и подадат попълнения въпросник или всяка друга информация в срок от 37 дни от датата на влизане в сила на настоящия регламент, освен ако е посочено друго.
   3.   Производителите от Китайската народна република, които искат освобождаване на вноса от регистрационния режим или от мерките, трябва да представят надлежно подкрепено с доказателства искане за това в същия 37-дневен срок.
   4.   Заинтересованите страни също могат да поискат да бъдат изслушани от Комисията в същия 37-дневен срок.
   5.   Информацията, предоставена на Комисията за целите на разследванията за търговска защита, не трябва да бъде предмет на авторски права. Преди да представят на Комисията информация и/или данни, които са предмет на авторски права на трета страна, заинтересованите страни трябва да поискат специално разрешение от носителя на авторското право, с което изрично се позволява на Комисията: а) да използва информацията и данните за целите на настоящата процедура за търговска защита и б) да предоставя информацията и/или данните на заинтересованите страни в рамките на настоящото разследване по начин, който им позволява да упражнят правото си на защита.
   6.   Всички писмени изявления, включително информацията, която се изисква в настоящия регламент, попълнените въпросници и кореспонденцията, предоставени от заинтересованите страни на поверителна основа, се обозначават с „Limited“ (7).
   7.   В съответствие с член 19, параграф 2 от основния регламент от заинтересованите страни, предоставящи обозначена с „Limited“ информация, се изисква да представят неповерителни резюмета, обозначени с „For inspection by interested parties“. Тези резюмета следва да бъдат достатъчно подробни, за да позволят разбиране в приемлива степен на същността на предоставената на поверителна основа информация. Ако заинтересована страна, която предоставя поверителна информация, не представи нейно неповерително резюме в изисквания формат и с необходимото качество, тази информация може да не бъде взета предвид.
   8.   Заинтересованите страни се приканват да правят всички изявления и да подават всички искания по електронна поща, включително сканирани пълномощни и удостоверения, с изключение на обемни отговори, които трябва да бъдат предадени на CD-ROM или DVD на ръка или с препоръчана поща. Като използват електронната поща, заинтересованите страни изразяват съгласието си с правилата, приложими за подаване на изявления в електронен формат, съдържащи се в документа „КОРЕСПОНДЕНЦИЯ С ЕВРОПЕЙСКАТА КОМИСИЯ ПО ДЕЛА ЗА ТЪРГОВСКА ЗАЩИТА“, публикуван на уебсайта на Генерална дирекция „Търговия“: http://trade.ec.europa.eu/doclib/docs/2014/june/tradoc_152563.pdf. Заинтересованите страни трябва да посочат своето име, адрес, номер на телефон и валиден адрес на електронна поща и следва да гарантират, че предоставеният адрес на електронна поща е функциониращ официален служебен адрес, който се проверява ежедневно. След като данните за контакт бъдат предоставени, Комисията ще осъществява комуникацията със заинтересованите страни само по електронна поща, освен ако те изрично поискат да получават всички документи от Комисията чрез друго средство за комуникация или освен ако естеството на документа, който трябва да бъде изпратен, изисква използването на препоръчана поща. За повече информация относно правилата за кореспонденция с Комисията, включително принципите, които се прилагат по отношение на изявленията, подадени по електронна поща, заинтересованите страни могат да направят справка с указанията за комуникация със заинтересованите страни, посочени по-горе.
   Адрес на Комисията за кореспонденция:

               European Commission

               Directorate-General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

               Електронна поща: TRADE-AC-ALU-FOIL@ec.europa.eu

         Член 4
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 май 2016 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  Регламент за изпълнение (ЕС) 2015/2384 на Комисията от 17 декември 2015 г. за налагане на окончателно антидъмпингово мито върху вноса на някои видове алуминиево фолио с произход от Китайската народна република и за приключване на процедурата относно вноса на някои видове алуминиево фолио с произход от Бразилия след преразглеждане с оглед на изтичане на срока на действие в съответствие с член 11, параграф 2 от Регламент (ЕО) № 1225/2009 на Съвета (ОВ L 332, 18.12.2015 г., стр. 63).

      (3)  Регламент (ЕО) № 925/2009 на Съвета от 24 септември 2009 г. за налагане на окончателно антидъмпингово мито и окончателно събиране на временното мито, наложено върху вноса на някои видове алуминиево фолио с произход от Армения, Бразилия и Китайската народна република (ОВ L 262, 6.10.2009 г., стр. 1).

      (4)  В съответствие с член 127 от Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558), се счита, че две лица са свързани, ако е изпълнено едно от следните условия: а) едното лице е служител или управител в предприятието на другото лице; б) са юридически признати търговски партньори; в) са работодател и служител; г) трета страна пряко или косвено притежава, контролира или държи 5 % или повече от свободно прехвърляемите дялове или акции с право на глас във всяко от предприятията; д) едното лице пряко или косвено контролира другото; е) двете лица са пряко или косвено контролирани от трето лице; ж) двете лица заедно контролират пряко или косвено трето лице; з) са членове на едно и също семейство. В съответствие с член 5, параграф 4 от Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1) „лице“ означава физическо лице, юридическо лице и всяко сдружение на лица, което не е юридическо лице, но е с призната правоспособност да извършва правни действия съгласно правото на Съюза или националното право.

      (5)  При все това, дори ако производителите са свързани по смисъла на горепосоченото с дружества, по отношение на които се прилагат действащите мерки относно внос с произход от Китайската народна република, освобождаване може все пак да бъде предоставено, ако липсват доказателства, че отношенията с дружествата, по отношение на които се прилагат първоначалните мерки, са установени или използвани за заобикаляне на първоначалните мерки.

      (6)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (7)  Документ, който е обозначен с „Limited“, се счита за поверителен в съответствие с член 19 от Регламент (ЕО) № 1225/2009 на Съвета (ОВ L 343, 22.12.2009 г., стр. 51) и член 6 от Споразумението на СТО за прилагането на член VI от Общото споразумение за митата и търговията от 1994 г. (Антидъмпингово споразумение). Той е също така защитен документ в съответствие с член 4 от Регламент (ЕО) № 1049/2001 на Европейския парламент и на Съвета (ОВ L 145, 31.5.2001 г., стр. 43).


title: Регламент за изпълнение (ЕС) 2017/61 на Комисията от 14 декември 2016 година за разрешаване на употребата на 4-алил-2,6-диметоксифенол и евгенилацетат като фуражни добавки за всички видове животни, с изключение на риби и домашни птици (Текст от значение за ЕИП. )

text:
                  17.1.2017

                  BG

                  Официален вестник на Европейския съюз

                  L 13/181

            РЕГЛАМЕНТ ЗА ИЗПЪЛНЕНИЕ (ЕС) 2017/61 НА КОМИСИЯТА
      от 14 декември 2016 година
      за разрешаване на употребата на 4-алил-2,6-диметоксифенол и евгенилацетат като фуражни добавки за всички видове животни, с изключение на риби и домашни птици
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

                  (2)

                  В съответствие с Директива 70/524/ЕИО бе разрешена безсрочната употреба на 4-алил-2,6-диметоксифенол и евгенилацетат като фуражни добавки за всички видове животни. Впоследствие посочените продукти бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) № 1831/2003. За 4-алил-2,6-диметоксифенол и евгенилацетат за домашни птици и риби няма да бъде издадено ново разрешение, тъй като те бяха оттеглени от заявителя.

                  (3)

                  В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на 4-алил-2,6-диметоксифенол и евгенилацетат като фуражни добавки за всички видове животни. Заявителят подаде искане добавките да се класифицират в категорията „сензорни добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (4)

                  В становището си от 15 ноември 2011 г. (3) Европейският орган за безопасност на храните („Органът“) заключи, че при предложените условия на употреба във фуражи 4-алил-2,6-диметоксифенол и евгенилацетат не се отразяват неблагоприятно върху здравето на животните и здравето на човека, нито върху околната среда. Органът също така заключи, че функцията на 4-алил-2,6-диметоксифенол и евгенилацетат във фуражите е подобна на тази в храните. Органът вече заключи, че посочените вещества са ефикасни при употреба в храни, тъй като подобряват мириса или вкусовите им качества. Поради това посоченото заключение може да се екстраполира за фуражи. Органът не е в състояние да направи оценка за употребата на 4-алил-2,6-диметоксифенол и евгенилацетат във вода за пиене. Посочените вещества обаче може да се използват в комбинирани фуражи, които впоследствие се приемат с вода.

                  (5)

                  Следва да се предвидят ограничения и условия, за да се постигне по-добър контрол. Тъй като няма съображения във връзка с безопасността, които да налагат определянето на максимално съдържание, и като се вземе предвид извършената от Органа повторна оценка, на етикета на добавката следва да бъде указано препоръчително съдържание. Ако препоръчителното съдържание е надвишено, на етикета на премиксите, комбинираните фуражи и фуражните суровини следва да бъде посочена определена информация.

                  (6)

                  Органът заключи, че 4-алил-2,6-диметоксифенол е дразнещ за очите и кожата, а евгенилацетат е дразнещ само за кожата. Поради това следва да се вземат съответните предпазни мерки. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражните добавки във фуражите, представен от референтната лаборатория, определена с Регламент (ЕО) № 1831/2003.

                  (7)

                  При оценката на 4-алил-2,6-диметоксифенол и евгенилацетат беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочените вещества следва да бъде разрешена при определените в приложението към настоящия регламент условия.

                  (8)

                  Тъй като няма съображения във връзка с безопасността, които да налагат незабавното прилагане на измененията в условията на разрешението за 4-алил-2,6-диметоксифенол и евгенилацетат, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.

                  (9)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешаване
      Разрешава се употребата на посочените в приложението вещества, които принадлежат към категорията „сензорни добавки“ и към функционалната група „ароматизиращи вещества“, като фуражни добавки при храненето на животните, при спазване на условията, определени в същото приложение.
      Член 2
      Преходни мерки
      1.   Посочените в приложението вещества и съдържащите ги премикси, които са произведени и етикетирани преди 6 август 2017 г. в съответствие с правилата, приложими преди 6 февруари 2017 г., могат да продължат да се пускат на пазара и да се употребяват до изчерпване на складовите наличности.
      2.   Комбинираните фуражи и фуражните суровини, които съдържат посочените в приложението вещества и са произведени и етикетирани преди 6 февруари 2018 г. в съответствие с правилата, приложими преди 6 февруари 2017 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
      3.   Комбинираните фуражи и фуражните суровини, които съдържат посочените в приложението вещества и са произведени и етикетирани преди 6 февруари 2019 г. в съответствие с правилата, приложими преди 6 февруари 2017 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, които не се отглеждат за производство на храни.
      Член 3
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 14 декември 2016 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).

         (3)  EFSA Journal (Бюлетин на ЕОБХ), 2011; 9(12):2440.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     mg активно вещество/kg пълноценен фураж със съдържание на влага 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Категория: „сензорни добавки“. Функционална група: „ароматизиращи вещества“.

                     2b04051

                     —

                     4-алил-2,6-диметоксифенол

                        Състав на добавката

                     4-алил-2,6-диметоксифенол

                        Характеристика на активното вещество

                     4-алил-2,6-диметоксифенол
                     Получен чрез химичен синтез
                     Чистота: минимум 98 %
                     Химична формула: C11H14O3

                     CAS №: 6627-88-9
                     FLAVIS № 04.051

                        Метод за анализ
                         (1)

                     За идентификацията на 4-алил-2,6-диметоксифенол във фуражната добавка и в премикси за овкусяване:
                     газова хроматография/масспектрометрия със заключване на времето на задържане GC-MS-RTL.

                     Всички видове животни, с изключение на риби и домашни птици

                     —

                     —

                     —

                                 1.

                                 Добавката се смесва с фуража под формата на премикс.

                                 2.

                                 В упътването за употреба на добавката и премиксите се посочват условията за съхранение и устойчивост.

                                 3.

                                 Препоръчителното максимално съдържание на активното вещество е: 5 mg/kg пълноценен фураж със съдържание на влага 12 %

                                 4.

                                 На етикета на добавката се посочва следното:
                                 „Препоръчително максимално съдържание на активното вещество на пълноценен фураж със съдържание на влага 12 %: 5 mg/kg“.

                                 5.

                                 Функционалната група, идентификационният номер, наименованието и добавеното количество на активното вещество се посочват върху етикетите на премиксите, фуражните суровини и комбинираните фуражи, ако следното препоръчително максимално съдържание на активното вещество в пълноценен фураж със съдържание на влага 12 % е превишено: 5 mg/kg.

                                 6.

                                 За потребителите на добавката и премиксите стопанските субекти във фуражния сектор установяват процедури за безопасна работа и организационни мерки за преодоляване на потенциалните рискове при контакт с кожата или с очите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазни очила и ръкавици.

                     6 февруари 2027 г.

                     2b09020

                     —

                     Евгенилацетат

                        Състав на добавката

                     Евгенилацетат

                        Характеристика на активното вещество

                     Евгенилацетат
                     Получен чрез химичен синтез
                     Чистота: минимум 98 %
                     Химична формула: C12H14O3

                     CAS №: 93-28-7
                     FLAVIS № 09.020

                        Метод за анализ
                         (1)

                     За идентификацията на евгенилацетат във фуражната добавка и в премикси за овкусяване:
                     газова хроматография/масспектрометрия със заключване на времето на задържане GC-MS-RTL.

                     Всички видове животни, с изключение на риби и домашни птици.

                     —

                     —

                     —

                                 1.

                                 Добавката се смесва с фуража под формата на премикс.

                                 2.

                                 В упътването за употреба на добавката и премиксите се посочват условията за съхранение и устойчивост.

                                 3.

                                 Препоръчителното максимално съдържание на активното вещество е: 5 mg/kg пълноценен фураж със съдържание на влага 12 %

                                 4.

                                 На етикета на добавката се посочва следното:
                                 „Препоръчително максимално съдържание на активното вещество на пълноценен фураж със съдържание на влага 12 %: 5 mg/kg“.

                                 5.

                                 Функционалната група, идентификационният номер, наименованието и добавеното количество на активното вещество се посочват върху етикетите на премиксите, фуражните суровини и комбинираните фуражи, ако следното препоръчително максимално съдържание на активното вещество в пълноценен фураж със съдържание на влага 12 % е превишено: 5 mg/kg.

                                 6.

                                 За потребителите на добавката и премиксите стопанските субекти във фуражния сектор установяват процедури за безопасна работа и организационни мерки за преодоляване на потенциалните рискове при контакт с кожата. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително ръкавици.

                     6 февруари 2027 г.

            (1)  = Подробна информация за методите за анализ може да бъде намерена на следния интернет адрес на референтната лаборатория: https://ec.europa.eu/jrc/en/eurl/feed-additives/evaluation-reports.


title: Регламент за изпълнение (ЕС) 2015/1748 на Комисията от 30 септември 2015 година за предоставяне на дерогация за референтната 2015 година от член 75, параграф 1, трета алинея от Регламент (ЕС) № 1306/2013 на Европейския парламент и на Съвета по отношение на размера на авансовите плащания при директни плащания и при мерки за развитие на селските райони, свързани с площи и животни, и от член 75, параграф 2, първа алинея от същия регламент по отношение на директните плащания

text:
               1.10.2015

               BG

               Официален вестник на Европейския съюз

               L 256/9

         РЕГЛАМЕНТ ЗА ИЗПЪЛНЕНИЕ (ЕС) 2015/1748 НА КОМИСИЯТА
   от 30 септември 2015 година
   за предоставяне на дерогация за референтната 2015 година от член 75, параграф 1, трета алинея от Регламент (ЕС) № 1306/2013 на Европейския парламент и на Съвета по отношение на размера на авансовите плащания при директни плащания и при мерки за развитие на селските райони, свързани с площи и животни, и от член 75, параграф 2, първа алинея от същия регламент по отношение на директните плащания
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 75, параграф 3 от него,
   като има предвид, че:

               (1)

               По силата на член 75, параграф 1, трета алинея от Регламент (ЕС) № 1306/2013, от 16 октомври до 30 ноември държавите членки може да отпускат авансови плащания в размер до 50 % за директни плащания съгласно Регламент (ЕС) № 1307/2013 на Европейския парламент и на Съвета (2) и до 75 % за свързани с площи и животни мерки за развитие на селските райони съгласно Регламент (ЕС) № 1305/2013 на Европейския парламент и на Съвета (3).

               (2)

               Съгласно член 75, параграф 2 от Регламент (ЕС) № 1306/2013 плащанията, посочени в параграф 1 от същия член, включително авансовите плащания при директни плащания, не се извършват, преди да са приключили административните проверки и проверките на място, които се осъществяват съгласно член 74 от същия регламент. Що се отнася до свързаните с площи и животни мерки за подпомагане по програмите за развитие на селските райони обаче, член 75, параграф 2 от Регламент (ЕС) № 1306/2013 допуска авансовите плащания да се извършват след приключването на административните проверки по член 59, параграф 1 от същия регламент.

               (3)

               Сериозното икономическо положение в някои селскостопански сектори, и по-специално на пазара на мляко и млечни продукти, предизвика значителни финансови затруднения и проблеми с паричните потоци за бенефициерите. Така създалата се ситуация съвпада с първата година от прилагането на новите схеми за директни плащания. Трудностите, с които се сблъскаха държавите членки при практическото прилагане на тези схеми, причиниха забавяне в администрирането на единното заявление, заявленията за помощ и исканията за плащане, както и на заявленията за предоставяне на права на плащане или увеличаване на стойността на правата на плащане съгласно схемата за основно плащане. Вследствие на това е вероятно необходимите проверки да приключат по-късно от обичайното, а плащанията към бенефициерите да бъдат отложени.

               (4)

               Извънредният характер на така стеклите се обстоятелства и произтичащите от тях финансови затруднения за бенефициерите налагат да се потърси решение за тези затруднения, като се създаде възможност бенефициерите да поемат загубите, докато се стабилизират пазарите.

               (5)

               Ето защо е оправдано да се предостави дерогация от член 75, параграф 1, трета алинея от Регламент (ЕС) № 1306/2013, за да се позволи на държавите членки за референтната 2015 година да отпуснат на бенефициерите авансови плащания с по-голям размер.

               (6)

               Принципът директните плащания да се извършват след приключването на всички административни проверки и проверки на място, е в основата на увереността, която предоставя интегрираната система за администриране и контрол. С оглед на сериозните затруднения, които срещат бенефициерите, обаче е необходимо — като извънредна мярка за референтната 2015 година — да се предостави дерогация от член 75, параграф 2, първа алинея от Регламент (ЕС) № 1306/2013, за да се позволи авансовите плащания при директни плащания да се извършват след приключването на административните проверки, посочени в членове 28 и 29 от Регламент за изпълнение (ЕС) № 809/2014 на Комисията (4). При все това, задължително изискване е тази дерогация да не е в ущърб на доброто финансово управление, както и да се осигури достатъчна степен на увереност. От своя страна, държавите членки, които използват тази дерогация, са длъжни да предприемат всички необходими мерки, за да се избегнат надплащания и евентуалните недължимо платени суми да се съберат реално и бързо. Използването на дерогацията освен това следва да се съпровожда за финансовата 2016 година от предвидената в член 7, параграф 3, буква б) от Регламент (ЕС) № 1306/2013 декларация за управлението.

               (7)

               Като се има предвид сериозността на финансовите затруднения, с които понастоящем се сблъскват бенефициерите, настоящият регламент следва да влезе в сила в деня на публикуването му.

               (8)

               Мерките, предвидени в настоящия регламент, са в съответствие със становището на Комитета по земеделските фондове, на Комитета по директните плащания и на Комитета за развитие на селските райони,

         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 75, параграф 1, трета алинея от Регламент (ЕС) № 1306/2013, по отношение на референтната 2015 година държавите членки може да отпускат авансови плащания в размер до 70 % при директните плащания, посочени в приложение I към Регламент (ЕС) № 1307/2013, и в размер до 85 % при подпомагането по програмите за развитие на селските райони, посочено в член 67, параграф 2 от Регламент (ЕС) № 1306/2013.
   Член 2
   Чрез дерогация от член 75, параграф 2, първа алинея от Регламент (ЕС) № 1306/2013, по отношение на референтната 2015 година държавите членки може да отпускат авансови плащания при директните плащания, посочени в приложение I към Регламент (ЕС) № 1307/2013, след приключване на административните проверки, предвидени в член 74 от Регламент (ЕС) № 1306/2013.
   Член 3
   За държавите членки, които прилагат член 2 от настоящия регламент, декларацията за управлението, предвидена в член 7, параграф 3, буква б) от Регламент (ЕС) № 1306/2013, за финансовата 2016 година съдържа потвърждение, че са избегнати надплащания и че евентуалните недължимо платени суми са събрани реално и бързо въз основа на проверка на цялата необходима информация.
   Член 4
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 септември 2015 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 549.

      (2)  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).

      (3)  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487).

      (4)  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).


title: Регламент за изпълнение (ЕС) № 710/2013 на Комисията от 24 юли 2013 година относно класирането на някои стоки в Комбинираната номенклатура

text:
               25.7.2013

               BG

               Официален вестник на Европейския съюз

               L 200/14

         РЕГЛАМЕНТ ЗА ИЗПЪЛНЕНИЕ (ЕС) № 710/2013 НА КОМИСИЯТА
   от 24 юли 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юли 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Устройство (т.нар. „ТМС („канал за съобщения за пътното движение“) приемник“), включващо FM приемник, жична антена (антена) и захранване. То е снабдено с USB конектор.
                  Устройството приема телеметрични сигнали с информация за пътния трафик, като използва канал за съобщения за пътното движение чрез лентата за радиоразпръскване с честотна модулация (FM). Устройството трябва да се свърже чрез USB конектор към свързан с глобалната система за позициониране (GPS) приемник, който обработва приетите телеметрични сигнали и изобразява върху екрана информацията за пътния трафик.
                  Устройството не приема звукови сигнали.

                  8517 69 39

                  Класирането се определя от общи правила 1 и 6 за тълкуване на Комбинираната номенклатура и от текста на кодове по КН 8517, 8517 69 и 8517 69 39.
                  Тъй като устройството работи само когато се свърже към GPS приемник, като така се увеличават функциите на приемника, то се счита за принадлежност към GPS приемника и по тази причина трябва да се класира в зависимост от характеристиките си.
                  Устройството не приема никакви звукови сигнали. Следователно е изключено класирането в позиция 8527 като приемателен апарат за радиоразпръскване.
                  Устройството не е преносимо, тъй като работи само когато се свърже към GPS приемник. Освен това то не може да извършва самостоятелно функциите по повикване, оповестяване или издирване на хора, защото приема само телеметрични сигнали. Следователно е изключено класирането в подпозиция 8517 69 31 като портативен приемник за системите за повикване, оповестяване или издирване на хора.
                  По тази причина устройството трябва да се класира в код по КН 8517 69 39 в групата на другите апарати за предаване или приемане на глас, образ или на други данни, включително апаратите за комуникация в жични или безжични мрежи (вж. също обяснителните бележки от КН за подпозиция 8517 69 39, точка 6).


title: Регламент за изпълнение (ЕС) 2015/1553 на Комисията от 17 септември 2015 година за определяне на коефициента на разпределение за количествата, за които се отнасят подадените от 1 до 7 септември 2015 г. заявления за лицензии за внос в рамките на тарифните квоти, открити по силата на Регламент (ЕО) № 1385/2007 в сектора на птичето месо

text:
               18.9.2015

               BG

               Официален вестник на Европейския съюз

               L 242/46

         РЕГЛАМЕНТ ЗА ИЗПЪЛНЕНИЕ (ЕС) 2015/1553 НА КОМИСИЯТА
   от 17 септември 2015 година
   за определяне на коефициента на разпределение за количествата, за които се отнасят подадените от 1 до 7 септември 2015 г. заявления за лицензии за внос в рамките на тарифните квоти, открити по силата на Регламент (ЕО) № 1385/2007 в сектора на птичето месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188, параграфи 1 и 3 от него,
   като има предвид, че:

               (1)

               С Регламент (ЕО) № 1385/2007 на Комисията (2) се откриват годишни тарифни квоти за внос на продукти от сектора на птичето месо.

               (2)

               По отношение на някои от квотите количествата, за които се отнасят заявленията за лицензии за внос, подадени от 1 до 7 септември 2015 г. за подпериода от 1 октомври до 31 декември 2015 г., са по-високи от наличните количества. Поради това следва да се определи до каква степен могат да бъдат издавани лицензии за внос, като се определи коефициент на разпределение, който да се прилага към заявените количества, изчислен съгласно член 7, параграф 2 от Регламент (ЕО) № 1301/2006 на Комисията (3).

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   По отношение на количествата, за които се отнасят подадените по силата на Регламент (ЕО) № 1385/2007 заявления за лицензии за внос за подпериода от 1 октомври до 31 декември 2015 г., се прилага коефициентът на разпределение, посочен в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 септември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 1385/2007 на Комисията от 26 ноември 2007 г. за установяване на правила за прилагане на Регламент (ЕО) № 774/94 на Съвета относно откриване и управление на определени тарифни квоти на Общността в сектора на птичето месо (ОВ L 309, 27.11.2007 г., стр. 47).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ

                  Пореден номер

                  Коефициент на разпределение — заявления, подадени за подпериода от 1 октомври до 31 декември 2015 г.
                  (в проценти)

                  09.4410

                  0,182755

                  09.4411

                  0,185414

                  09.4412

                  0,19305

                  09.4420

                  0,214407

                  09.4421

                  —

                  09.4422

                  0,214368